Bevolking 32 869 000
Christelike bevolking 2 991 000 (9,1%)
2021 Ranglysposisie 46
2020 Ranglysposisie 40
In Maleisië word kerke deur die regering en godsdienstige groepe gemonitor. Dit is onwettig om die Evangelie met Maleisiese Moslems te deel. Diegene wat vanaf Islam tot Christenskap bekeer het, ervaar die meeste vervolging omdat daar van elke etniese Maleisiër verwag word om 'n Moslem te wees. Hierdie gelowiges word dikwels gedwing om hul geloof weg te steek en in die geheim bymekaar te kom. Indien hulle geïdentifiseer word, kan hulle 'n egskeiding vanaf hul eggenoot of verwerping deur hul familie te wagte wees – of selfs die risiko in die gesig staar om na 'n heropleidingskamp gestuur te word.
Die druk op Maleisiese gelowiges is die ergste in hul families en gemeenskappe. Enigeen wat Islam verlaat, se optrede is botsend met Maleisië se grondwet en die samelewing – wat beteken dat gelowiges in konflik met hul eie familielede en bure is.
Behalwe vir die ontvoering van 'n paar Christene in die afgelope jare, is vervolging in Maleisië selde gewelddadig. Pastoor Joshua Hilmy en sy vrou, Ruth, word nou al vir meer as drie jaar vermis nadat hulle vanaf hul huis verdwyn het. Pastoor Raymond Koh is ontvoer terwyl hy op 'n besige pad in die stad Petaling Jaya gery het en word sedert Februarie 2017 vermis. Dis nog onbekend waar hy hom bevind, en volgens bevindings van die land se menseregtekommissie was die Maleisiese polisie se spesiale tak by die ontvoering betrokke.
"Ek vra almal regoor die wêreld wat vir Maleisië bid, om te bid dat dié land die Evangelie sal aanvaar. Die Maleisiese burgers is soos slawe. Met die Here se lig sal hulle bevry word."
Bid vir gelowiges wat in die geheim moet ontmoet. Vra God om vir hulle betekenisvolle tye van aanbidding en samesyn te gee – saam met die beskerming wat hulle nodig het om veilig bymekaar te kom.
Bid vir godsdiensvryheid regoor Maleisië. Dit is vandag nog onwettig om die Evangelie met Maleisiese Moslems te deel – en dit is ook onwettig vir Maleisiese Moslems om Islam vir Christenskap te verlaat.
Bid vir Maleisiese gelowiges wat Islam verlaat het en dikwels geïsoleer en afgesny van hul familielede is omdat hulle Jesus aangeneem het. Vra God om aan hulle spesiale genade te gee, en dat hulle sal weet en voel dat hulle nooit alleen is nie.
Wat doen Geopende Deure om Christene in Maleisië te help?
Met die toenemende beperkings wat die Maleisiese regering en samelewing op plaaslike kerke en nuwe gelowiges plaas, vra Geopende Deure vir gebede van Christene wêreldwyd. Gebede is veral nodig vir nuwe gelowiges, wat smag na geestelike voeding en samesyn.